තම වගාවන්ට අවශ්‍ය පොහොර ඉල්ලා අදත් ප්‍රදේශ රැසක විරෝධතා සහ උද්ඝෝෂණ පැවැත්වුණා.මේ අතර කාබනික පොහොර භාවිතය දිරිගන්වමින් ප්‍රදේශ කිහිපයක කාබනික පොහොර නිෂ්පාදන වැඩසටහන් ආරම්භ කර ඇති අතර ගොවීන් පවසන්නේ කාබනික පොහොර යොදා මේ වන විට තමන් සාර්ථක අස්වැන්නක් ලබන බවයි.පොහොර හිගයට විරෝධය පළ කරමින් අදත් විරෝධතා සහ උද්ඝෝෂණ රැසක් පැවැත්වුණා.දියතලාව කඳුරුගම ප්‍රදේශයේ පාරම්පරික මල්වගාකරුවන් මුහුණදෙන ගැටලු සොයා බැලීම සඳහා සමස්ත ලංකා ගොවිජන සම්මේලනයේ ජාතික සංවිධායක නාමල් කරුණාරත්න මහතා පැමිණියා.අනුරාධපුර, මහවිලච්චිය ගොවි ජනපදයේ වට්ටක්කා වගා කළ ගොවීන්ට රසායනික පොහොර නොමැතිවීමෙන් අපේක්ෂිත අස්වැන්නක් නොලැබීමේ තත්වයක් මතුව තිබෙනවා.